แนวโน้มดัชนีเช้าปรับขึ้น
นักวิเคราะห์ฯคาดตลาดหุ้นไทยโดยรวมยังปรับขึ้นต่อเนื่องได้ จาก Fund Flow ที่ไหลเข้าต่อน้ำหนักการเมืองต่อตลาดฯน้อย
18 มี.ค. 2553

นักวิเคราะห์ฯคาดตลาดหุ้นไทยโดยรวมยังปรับขึ้นต่อเนื่องได้ จาก Fund Flow ที่ไหลเข้าต่อน้ำหนักการเมืองต่อตลาดฯน้อย 
นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยโดยรวมน่าจะยังสามารถปรับตัวขึ้นต่อเนื่องได้ จาก Fund Flow ที่ไหลเข้าต่อ อีกทั้งมีหลายสำนักวิจัยได้เริ่มมองตลาดหุ้นไทยในทางบวกมากขึ้น อย่าง CLSA ได้ upgrade ดัชนี SET ขึ้นเป็น 915 จุด จากเดิม 770  จุด โดยคาดว่า GDP ปี 53 ของไทยจะเติบโตมากกว่า 6% และคาดกำไรของกลุ่มแบงก์จะเติบโตเท่าตัวหลังการเมืองจบ 
ทั้งนี้ ปัจจัยการเมืองในเวลานี้เริ่มมีน้ำหนักต่อตลาดฯน้อยลงแล้ว อย่างไรก็ตาม ต้องรอดูบรรยากาศการลงทุนทั่วโลกประกอบด้วย ซึ่งเช้านี้ทางด้านตลาดหุ้นอื่นในภูมิภาคเอเชียส่วนใหญ่จะแกว่งตัวในแดนบวกเล็กน้อย และเวลานี้ปัจจัยภายนอกประเทศไม่ค่อยมีอะไร ยังคงมีประเด็นเรื่องเดิมคือการจับตาจีนว่าจะมีมาตรการออกมาสกัดความร้อนแรงทางเศรษฐกิจหรือไม่ และรอดูว่าจะมีมาตรการช่วยเหลือปัญหาในกรีซได้อย่างไร 
พร้อมให้แนวรับไว้ที่ 753, 758 จุด แนวต้าน 782 จุด